అహ్మదాబాద్: ప్రధానమంత్రి నరేంద్రమోదీ ప్రభ మసకబారుతోందా? రోజురోజుకు ఆయనకు ఆదరణ తగ్గుతోందా? గుజరాత్లోని బరూచ్ జిల్లాలో నిర్వహించిన మోదీ సభను చూస్తే అదే అనిపిస్తుంది. ఒకప్పుడు ఆయన సభలకు ఇసుకపోస్తే రాలనంత జనం వస్తే, నేడు వెలవెలబోతున్నాయి. ఇందుకు తాజా సభ ప్రత్యక్ష నిదర్శనం. గుజరాత్ ఎన్నికల నేపథ్యంలో బరూచ్లో నిర్వహించిన బహిరంగ సభ జనాల్లేక బోసిపోయింది. ఓ వైపు ఆయన మాట్లాడుతుంటే మరోవైపు ప్రజలు లేచి వెళ్లిపోవడం  కనిపించింది. ఈ సభకు లక్షమందికిపైగా వస్తారన్న అంచనాతో మైదానం మొత్తాన్ని కుర్చీలతో నింపేయగా మొదటి రెండు మూడు వరుసలు మినహా నిండకపోవడం స్పష్టంగా కనిపిస్తోంది. కాగా, ఈ సభకు మోదీ ఉదయం 10:30 గంటలకు రావాల్సి ఉండగా దాదాపు మూడు గంటలకు ఆలస్యంగా వచ్చారు.వరుసగా నాలుగుసార్లు గుజరాత్ పీఠాన్ని అధిష్ఠించిన బీజేపీ ఆరోసారి కూడా పీఠంపై కన్నేయగా సర్వేలు కూడా బీజేపీకే అనుకూలంగా వచ్చాయి. అయితే ప్రతిపక్ష కాంగ్రెస్ గట్టి పోటీ ఇచ్చే అవకాశం ఉందని సర్వేలన్నీ మూకుమ్మడిగా చెప్పాయి. బీజేపీ మాత్రం 150కి పైగా స్థానాలు లక్ష్యంగా బరిలోకి దిగుతోంది. అయితే తాజాగా మోదీ నిర్వహించిన సభ చూసిన సొంతపార్టీ నేతలే అవాక్కయ్యారు. సాక్షాత్తూ ప్రధాని సభకే జనాల పరిస్థితి ఇలా ఉంటే ఇక చోటామోటా నేతల పరిస్థితి ఏంటని చర్చించుకుంటున్నారు. మోదీ ప్రభ మసకబారడం ప్రారంభమైందని చెబుతున్నారు. సోషల్ మీడియాలో వైరల్ అయిన ఈ వీడియోను మీరూ చూడండి!
ahmadabad: pradhaanamantri narendramodi prabha masakabarutonda? rojurojuku aayanaku aadarana taggutonda? gujaraatloni baruch jillaalo nirvahinchina modii sabhanu chuste adhe anipistundi. okappudu aayana sabhalaku isukaposte raalananta janam vaste, nedu velavelabotunnaayi. induku taja sabha pratyaksha nidarsanam. gujarat ennikala nepathyamlo baruuchloo nirvahinchina bahiranga sabha janalleka bosipoyindi. oo vaipu aayana matladutunte marovaipu prajalu lechi vellipovadam  kanipinchindi. ee sabhaku lakshamandikipaigaa vastaaranna anchanaatho maidanam mottaanni kurcheelatho nimpeyagaa modati rendu moodu varusalu minaha nindakapovadam spashtamgaa kanipistondi. kaga, ee sabhaku modii udayam 10:30 gantalaku ravalsi undagaa daadaapu moodu gantalaku aalasyamgaa vachaaru.varusagaa naalugusaarlu gujarat peethaanni adhishtinchina bgfa aarosari kuudaa peethampai kanneyagaa sarvelu kuudaa beejeepeeke anukuulamgaa vachayi. ayithe pratipaksha congress gatti poty iche avakaasam undani sarvelanni mookummadigaa cheppai. bgfa maatram 150ki paiga sthaanaalu lakshyamgaa bariloki digutondi. ayithe taajaagaa modii nirvahinchina sabha chusina sontaparty nethale avaakyayyaaru. saakshaattuu pradhaani sabhake janaala paristhiti ilaa unte ika chotamota nethala paristhiti entani charchinchukuntunnaaru. modii prabha masakabaradam praarambhamaindani chebutunnaru. soshal medialo vairal ayina ee veediyonu meeroo chudandi!